Намена
Јован Илић 

Намена

Коме другом по љубавној сили

Пјесме ове нам'јенити знадем?

Кога бољег на св'јету имадем:

Него тебе, Андро, брате мили?

Прим' од мене дарак овај мали!

Е да Бог да и здравље од Бога,

На ж'ртвеник рода нам милога,

Те с' још која свјећица упали.—

Напомене 

 Ова песма је објављена у: Пјесме 1854

Извори 

 Јован Илић: Целокупна дела, страна 92, Библиотека српских писаца, Народна просвета.

Јован Илић